หนึ่งในคุณสมบัติของหุ้นที่สามารถให้ผลตอบแทนการลงทุนที่งดงามคืออะไร
หนึ่งในคุณสมบัติของหุ้นที่สามารถให้ผลตอบแทนการลงทุนที่งดงามคือ การเติบโต แต่ทราบหรือไม่ว่าการเติบโตของหุ้นนั้นมีทั้งเติบโตของจริงและเติบโตแบบหลอกตา การเติบโตทั้งสองแบบมีความต่างกันอย่างมาก แต่หากมองไม่ถี่ถ้วนก็อาจจะโดยหลอกได้ง่ายๆ

หนึ่งในตัวเลขที่มีผู้ติดตามมากที่สุด หากพูดถึงในเรื่องของการเติบโตคือ กำไรสุทธิ แต่กำไรสุทธิเพียงอย่างเดียวนั้นไม่สามารถบอกอะไรกับนักลงทุนได้มากนัก จำเป็นอย่างยิ่งที่จะต้องพึ่งพาข้อมูลอย่างอื่นเพิ่มเติม เพื่อที่จะบอกได้ว่าบริษัทเติบโตจริงหรือเป็นเพียงชั่วคราวเท่านั้น

บริษัทที่เติบโตจริงๆ นั้น การจะเติบโตที่ดีควรมาจากการออกผลิตภัณฑ์ใหม่อย่างต่อเนื่อง ถึงแม้บริษัทจะมีผลิตภัณฑ์ออกใหม่ได้ในแต่ละปี แต่จะพบว่าบางผลิตภัณฑ์ก็สามารถติดตลาดได้อย่างยาวนาน หรือบางผลิตภัณฑ์ก็อาจจะสามารถเติบโตได้เพียงช่วงระยะเวลาหนึ่งเท่านั้น หรือบางผลิตภัณฑ์ก็ไม่สามารถเติบโตได้ แต่นั้นไม่ใช่ประเด็นสำคัญ เพราะเมื่อดูโดยภาพรวมแล้วการเติบโตที่แท้จริงไม่ได้มาจากผลิตภัณฑ์ใดอันหนึ่งเท่านั้น แต่มาจากการออกผลิตภัณฑ์ใหม่อย่างต่อเนื่อง

เพราะฉะนั้นหากจะมองบริษัทที่มีศักยภาพในการเติบโต ก็จะต้องมองหาบริษัทที่มีความสามารถในการออกผลิตภัณฑ์ใหม่ และปัจจัยที่สำคัญก็คือบริษัทจะต้องมีการวิจัยตลาด และร่วมถึงความเชี่ยวชาญที่บริษัทมีก็จะต้องสามารถต่อยอดออกเป็นผลิตภัณฑ์อื่นๆ ไปได้อีกในอนาคต ยกตัวอย่างเช่น บริษัท PTT ในเริ่มต้นนั้นบริษัทอาจจะมีบริการค้าปลีกน้ำมันเท่านั้น แต่จากการที่มีสาขาหลายสาขา บริษัทจึงบริหารพื้นที่ให้คุ้มค่ามากขึ้นโดยการเปิดพื้นที่เช่าร้านค้า และหลังจากนั้นจึงมีร้านกาแฟ Amazon เกิดขึ้น และในอนาคตยังมีข่าวอีกว่าจะมีโรงแรมตามปั้มน้ำมันอีกด้วย

เมื่อนักลุงเข้าใจมากขึ้น ขอให้นักลงทุนมองหาความสามารถในการออกผลิตภัณฑ์ใหม่ของบริษัท มากกว่ามองเพียงกำไรสุทธิ เพราะหากนักลงทุนสามารถมองได้ขาด อาจจะนำมาซึ่งการเติบโตแบบก้าวกระโดดและผลตอบแทนเหนือความคาดหมายก็เป็นได้
ความรู้ทางการเงิน,ข่าวเศรษฐกิจและการเงิน